JohanHeinsen/ENO huggingface dataset:
Odense Adresse-Contoirs Efterretninger, 1831-06-15
Skibs= og Handels=Efterretninger. Fra Kongeriget Danmark og Hertugdømmerne Slesvig og Holsten er i Aaret 1830 udført af Kornvarer 1,392,848 Tdr., af Smør, 51,565 Tdr. og af Ost 2939 Skpd. Af stemmede Kornvarer, er i samme Aar indført 326, 601 Tdr. Korn, hvoraf 310,904 Tdr. Rug. Værdien af samtlige Udførsels=Artikler kunne efter antagne Middelpriser, ansættes til 11,728,116 Rbd. S. og efter Kjøbenhavns Priiskouranter for Korn vilde det blive 12, 185,642 Rbd. S.
Odense Adresse-Contoirs Efterretninger, 1831-06-15
Det første Fartøi af nogen Drægtighed har i Mai Maaned passeret Agger Kanal og er igjennem denne løbet fra Havet ind i Liimfjorden. Det var et paa Røn Strand inddrevet Vrag, som ved offentlig Auction blev solgt til Kjøbmand Grønlund i Thisted. Da det i en Storm blev kastet høit op paa Landet og reist paa sin Kiøl, befandtes det at være en nybygget hollandsk Kuff, hvorpaa Eieren lod det varpe ind i Kanalen og over Liimfjordens Grunde. Lykken begunstigede det hele Foretagende, og Fartøiet ventes nu til Thisted, for at afgaae med en Ladning Korn til Kjøbenhavn eller Norge. Saaledes er dette Skib, der antages for at være 6 a 700 Tønders Drægtighed, det første, som har passeret fra Vesterhavet gjennem Liimfjorden til Kattegattet.
Odense Adresse-Contoirs Efterretninger, 1831-06-15
Videnskabelighed. Til den i Foraaret 1831 afholdte the logiske Embedsexammens mundtlige Prøve indstillede sig 23. Kandidater, af hvilke 8 fik Karakteeren Laudabilis, 12 Haand ill. og 3 Non contemn. Til den fuldstændige juridiske Embedsexamens mundtlige Prøve havde 21 Kandidater indstillet sig, af hvilke 15 erholdt Karakteren Landab. 7 Haudill. og i Non contemn. Til den mundtlige juridiske Exammen for Ustuderede havde 21 meldt sig, af hvilke 17 erholdt Karakteren Beqvem og 4 Karakt. Ei ubeqvem. Efter en utrættelig Virksomhed som Embedsmand og Skribent og efter et skjønt og ædelt Liv bortkaldtes den 22 Mai i Sorøe den ærværdige Olding, Konferentsraad og Ridder Jacob Mandix, i sit 74de Aar. J sit Ægteskab havde har en Søn og en Datter; Sønnen døde tidlig og Datteren er givt med Professor Jngemann i Sorøe.
Odense Adresse-Contoirs Efterretninger, 1831-06-15
En anden Olding, den som Læge, Videnskabsmand og Digter høist hædrede og elskelige Dr. og Professor, Hofmedikus Johan Henrik Schønheyder er ogsaa nylig bortkaldet i sit 71de Aars Alder. Foruden ham opnaaede to af hans Brødre et berømmeligt Navn, nemlig den som Biskop i Trondhjem afdøde Joh. Chr. Schønheyder og Konferentsraad og Assessor i Høiesteret, Joh. Martin Schønheyder, R. a. D. og D. M. J Anledning af et Censur=Hul i Weile Avis henviser Udgiveren til Handels- og Jndustrie=Tidenden Nr. 66, hvor det strøgne Stykke behageligen kan læses. Feiden angaaende det Nordiske Oldskriftselskab er endnu forøget med et Giensvar imod Giensvar af Student Baldvin Einarsson, med et Anhang om Forhandlingerne i de to sidste Møder i det Kongelige Nordiske Oldskriftselskab.
Odense Adresse-Contoirs Efterretninger, 1831-06-15
En Recension af Professor C. Baden over Molbechs Evalds Levnet, har givet nyt Stof til Mundhuggerie vore Dagblade, da det ene Partie paastaaer, at Baden i denne Recension har skamskændet Evalds Eftermæle, det andet at han har forsvaret det, ved at paatale den Maade, hvorpaa Biograsen har fremhævet Evalds Drikfældighed og Elskovshandel.
Odense Adresse-Contoirs Efterretninger, 1831-06-15
Tildragelser. Natten imellem den 27 og 28 April blev Landsbyen Tarbeck, en lille Fjerdingvei fra Bornhøvd, hjemsøgt af en skrækkelig Ildsvaade. Jnden en halv Tim stode 8 Bygninger i Lue, 7 Familier bleve huusvilde og endeel Kreaturer brændte. Det sørgeligste var endda, at Sognefogdens Broder, en Mand paa 30 Aar, omkom i Luerne, og flere Børn, som vankede nogne omkring, bleve beskadigede. Aarsagen til Jldens Udbrud har ikke kunnet opdages. Den 19 Mai afbrændte i samme Sogn atter nogle Steder i Nærheden af Meieriegaarden Altenrade, paa det adelige Gods Bothkamp, hvorved en ung Pige paa 14 Aar, som endnu vilde redde nogle Sager, men ikke kunde finde tilbage, ynkelig indebrændte.
Odense Adresse-Contoirs Efterretninger, 1831-06-15
Den 26 Mai om Eftermiddagen har et Hagelveir, ledsaget af heftig Torden og Lynild, voldet betydelig Skade i Kellinghusen og Omegnen. Hele Rugsæden paa Marken blev tilintetgjort. Distriktet, som dette Uheld har rammet, indbefatter de nærmest til hinanden grændsende Dele af Sognene Kellinghusen, Brettenberg, Stellau og Bramstedt, Haglen, som har anlediget denne Ødelæggelse, bestod at sammenfrosne Masser af 10 og flere Hagelkorn, der vare for størstedelen saa store som Duræg, og laae ved Vorbrugge saa høit, at Heste og Køer paa Marken vadede deri indtil Knæene. Nogle Timer efter dette Hagelveir saae Man fra Kirkegaarden i Kellinghusen, mod Østen og Syden, saavidt Øiet naaede, Markerne skjulte med disse hvide Masser. Nogen Tid før det begyndte at hagle, hørte Man en stærk Susen i Luften.
Odense Adresse-Contoirs Efterretninger, 1831-06-15
Tirsdag Eftermiddag den 7 dennes styrtede et Menneske sig ud imellem Jernstængerne fra en af de øverste Vinduesaabninger paa Rundetaarn. Den Ulykkelige, der, efter Klædedragten, var en Søemand, faldt ned paa Steenbroen, ikkun faa Skridt fra et nærved Taarnet gaaende Fruentimmer med et spædt Barn. Uagtet der endnu ved den hurtig tililende Hjelp fandtes noget Spor af Liv hos ham, døde han paa Veien, idet han blev kjørt til Hospitalet. (Kbhpst.)
Odense Adresse-Contoirs Efterretninger, 1831-06-15
Blandinger. Et i Statstidenden optaget Stykke om Cholera har til Formaal at bringe rigtigere Begreber i Omløb om et Onde, hvorom, som det i Begyndelsen hedder, Samtalen i næsten alle Kredse dreier sig, medens alle de sædvanlige Gienstande for selskabelig Morskab, Dagens Litteratur og Politik, Theatret, Pohlakkerne o. s. v. ere traadte i Baggrunden. Som Præservativer imod denne Pest angives: 1) Tørhed, maadeholdende Varme og størstmulige Reenlighed i alle Boliger, samt vogte sig for enhver mulig Forkjølelse og Temperaturens Afvexling, især ved herskende kold og fugtig Luft; 2) Man klæde sig varmt, bære Flanelsskjorter eller idet mindste uldne Belter paa det blotte Legeme, sove om Natten under varm Bedækning og bære stedse varm Fodbeklædning; 3) Man gaae aldrig fastende ud og iagttage stor Maadehold i Spise og Drikke. J den Henseende maa Man undgaae meget rigelige Kjød= og Fiskespiser og berusende Drikke; 4) stedse iagttage en munter Sindsstemning, fjern fra al Frygtsomhed; 5) Man holde endelig Underlivsfunktionerne i behørig Orden, og betjene sig i alt Fald ved forekommende Forstoppelse af Clysteren og mildt afførende Bittersalt; ogsaa er en daglig Gnidning af Legemet med varme, uldne Stykker, og hvor Man kan, med opvarmet Edike, meget hensigtsmæssig.
Odense Adresse-Contoirs Efterretninger, 1831-06-15
J Handels- og Jndustrietidenden Nr. 63 & 64 er en unævnt Forfatter fremtraadt med adskillige Grunde og Kjendsgjerninger imod Kammerraad Drewsens Skrift om de danske Oliemøllers Forfatning i Aaret 1831. Han formener, at Frygten for Oliemøllernes Undergang er ugrundet, og at om Oliemøller i alt Fald blive nedlagte eller nødtvunget skifte Eier, da maa Aarsagen hertil ikke søges i Plakaten af 14 April d. A., men allerede tidligere tilbage. Herimod fremsættes igjen adskillige Erindringer i Bladet Argus, som finder et faktisk, uimodsigeligt Beviis deri, at Kammerraad Drewsens Oliemølles Virksomhed har maattet ophøre paa Grund af den betydeligen forringede Afsætning til Sæbesyderierne, som nu foretrække Hampolie for Rapsolie.
Odense Adresse-Contoirs Efterretninger, 1831-06-15
Under Rentekammeret: Den 21 Mai er Sysselmand for Dale Syssel i Vester=Amtet i Jsland S. Magnussen, udnævnt til virkelig Kammerraad. Den 28de, Forvalter ved Selsøe Stamhuus, Kapitain og Landmaaler P. Hjort, til Medlem af Tiendekommissionen for Frederiksborg Distrikt og Horns Herred under Frederiksborg Amt.
Odense Adresse-Contoirs Efterretninger, 1831-06-15
Ledige Embeder. Under det danske Kancellie: Jdestrup Sognekald paa Falster 450 Rbd. Jfølge allerhøieste Resolution af 9 Octbr. 1819 beholder Kaldet Tienden af en Deel af det Hartkorn, der forhen ved Kongeligt Reskript af 24 Decbr. 1807 var henlagt til Amtsprovsternes Lønningsfond, og oppebærer saaledes i alt Tiende af 403 Tdr. 7 Skpr. 1 Fdkr. 1 Alb. Hartkorn. - Kornum og Løgsted Sognekald i Viborg Stif 400 Rdlr. - Sønderhaae og Hørsted Sognekald i Aalborg Stift 205 Rdlr. - Præste=Embedet for de evangeliske Menigheder paa St. Thomas og St. Jan i Vestindien 400 Rdlr. -
Odense Adresse-Contoirs Efterretninger, 1831-06-15
Garnisons=Præste=Embedet paa Christiansøe 300 Rbd.
Odense Adresse-Contoirs Efterretninger, 1831-06-15
AVERTISSEMENTS. Sørgeligst maa jeg herved bekjendtgjøre, at min gode Æg tefælle, Færgemand Christopher Herman Hansen, i en Alder af 52 Aar afgik ved Døden sidste Onsdag Eftermiddag, efterat han i 20 Uger havde udstaaet en smertelig Sygdom. J de 20 Aar, udi hvilke jeg var givt med den Afdøde, lærte jeg tilfulde at kjende hans sjeldne Værd, og jeg er derfor istand til at indsee mit store Tab; men det er mig trøstende, at den salig Hensovedes Venner og Bekjendtere beklage hans for tidlige Bortgang og deeltage i min billige Sorg. Windebye Færgegaard paa Thorseng den 28 Mai 1831. Jngeborg Hansen, fød Nielsen.
Odense Adresse-Contoirs Efterretninger, 1831-06-15
Efter 10 Aars Brystsvaghed og 3 Ugers haarde Lidelser, behagede det alvidende Forsyn igaar Eftermiddags at bortkalde min uforglemmelige og gode Mand, Mekanikus og Kunstdreier J. N. Milling, i sin Alders 49de Aar. Jeg staaer nu en tilbage med fem uopdragne Børn; Gud give os Tillid i Forsynets Villie. Fred med dit Støv! Tillige bemærkes, at jeg fremdeles fortsætter Professionen, ved min Søn. Odense den 5 Juni 1831. Anne Kierstine sal. Milling, fød Johnsen.
Odense Adresse-Contoirs Efterretninger, 1831-06-15
At min kjære Moder, Ane Julie Nyboe, fød Jørgensen, Enke efter min tidligere afdøde Fader, Landvæsenskommissair, Jver Nyboe, igaar Aftes Kl. 12 ved Døden er overgaaet til et bedre Liv, skulde jeg herved sørgeligst bekjendtgjøre for fraværende Slægt og Venner. Lovise Nyboe. Veile den 11 Juni 1831.
Odense Adresse-Contoirs Efterretninger, 1831-06-15
Med dyb Veemod maa jeg herved bekjendtgjøre fraværende Slægt og Venner, at min inderlig elskede Mand, Kjøbmand Jsach Michelsen, den 4 dennes, i sit Alders 49de Aar, bortkaldtes til et bedre Liv. Overbeviisningen om, at den Hedengangne her i sit Liv har stiftet sig et kjert Minde, i Forening med Tanken om Gjensyn, formaaer kun at lindre min og mine 6 umyndige Børns billige Sorg, hvori jeg, endog uden Bevidnelse, er forvisset at de, som kjendte den Afdøde, deeltager med mig. Rosine Michelsen, Nyborg den 6 Juni 1831. fød Koppel. Gjæstgiverie i Bogense.
Odense Adresse-Contoirs Efterretninger, 1831-06-15
Jfølge det mig under 9 Juli 1830 allernaadigst meddeelte Gjæstgiver=Privilegium, har jeg indrettet min iboende, tæt inden for denne Byes Sønderport beliggende, Gaard paa en hensigtsmæssig og beqvem Maade til Reisendes Modtagelse; hvilket jeg ikke undlader at bekjendtgjøre til enhver Reisendes behagelige Underretning. Det er en Selvfølge af ovenmeldte allernaadigste Privilegium, at ingen andre her i Byen ere berettigede til at modtage Reisende. Bogense den 10 Mai 1831. Jver Rudebeck.
Odense Adresse-Contoirs Efterretninger, 1831-06-15
Undertegnede er flyttet til Gartner Hr. Petersen i Vestergade, hvor jeg, som sædvanlig, modtager Bestillinger af alle Sorter Haar=Arbeider og, om forlanges, gaaer ud at frisere. L. P. Sommer.
Odense Adresse-Contoirs Efterretninger, 1831-06-15
At jeg nu er bleven forsynet med friske Mineral=Vande, som Selter, Seilnauer, Driburger, Pyrmonter, Seitschitzer, og Mariebader Kreutzbrennen, tilkjendegives herved, ligesom ogsaa at jeg er forsynet med diverse Gevirtz= og Farvevarer, samt af egen Fabrik alle Sorter Chokolade og Seil=Lak. Odense Løve=Apothek den 22 Mai 1831. J. Andersen. Flere Sorter fiin Caffe, hvoriblandt Nocca Bønner, nye Congo, Compoy, Haisan og Thye Thee, samt gode Urtekram= og Farve J. F. Petersen, Varer faaes hos Overgade No. 7.
Odense Adresse-Contoirs Efterretninger, 1831-06-15
Oplaget af Rees Sukkere er nu forsynet med alle Sorter, og sælges i større og mindre Partier til nedsatte Priser. J. F. Petersen, Overgade No. 7. Extra fiin Bomuld til 6 Rbd. 4 Mk. pr. Lpd. og 2 Mk. 12 s. pr. Pd., samt ordinair dito til 6 Rbd. pr. Lpd. og 2 Mk. 8 s. pr. Pd. er i Dag arriveret hos Kjøbmand J. C. Rasmussen, i Korsgaden.
Odense Adresse-Contoirs Efterretninger, 1831-06-15
Rug og Hvede. er et lidet Partie tilkjøbs paa Juulskov. Ved Assens= og Faaborg Egnen er 15 Fag Huus, Muur= og Bindingsværk med 4 1/2 Alens Stolper og teglhængt, underhaanden at faae tilkjøbs, til Nedbrydelse inden 1 Novbr. 1831. Lysthavende kan hos Kjøbmand og Dannebrogsmand H. H. Knudsen i Assens erholde nærmere Oplysning.
Odense Adresse-Contoirs Efterretninger, 1831-06-15
J Gaarden No. 250 paa Vestergade er til førstkommende Michaeli Flyttetid til Leie anden Etage, bestaaende af 5 Værelser til Gaden, Kjøkken, Spisekammer og Vaskerhuus, samt en liden Have, naar man henvender sig til C. Lütken. Til Nedbrydelse er 18 Fag Huus Egebindingsværk med Tegltag og brændte Steen at erholde tilkjøbs. Man henvender sig desangaaende til Undertegnede paa Østergaard pr Odense. J. Rohde. Øverste Etage i mit Huus paa Vestergade er at faae til Leie til Flyttetid. F. Ancelo. ligelo.
Odense Adresse-Contoirs Efterretninger, 1831-06-15
Hvor et lidet 2 Etages Huus med Kjelder og Gaardsplads i en af Byens Hovedgader er at erholde tilkjøbs, anviser Adressekontoiret.
Odense Adresse-Contoirs Efterretninger, 1831-06-15
Et fæsteledigt Huus under Schouboe Gods, med tilliggende gode Jorder, er at faae i Fæste strax paa gode Vilkaar, naar Lysthavende snarest mulig henvender dem til Undertegnede. Schouboe den 2 Juni 1831. P. Hansen.
Odense Adresse-Contoirs Efterretninger, 1831-06-15
Jerneberg nyopbygte hollandske Veirmølle, ved Slagelse, assureret for 10,760 Rbd. Sølv, med tilliggende Arvefæstegaard, assureret for 5650 Rbd. Sølv, og Jorder af Hartkorn 10 Tdr. 4 Skpr. 1 Fdkr. 1/5 Alb., med et Areal af circa 107 Tdr. Land, samt 5 Huusmændsboliger, agter Eieren, formedelst anden Bestemmelse, underhaanden at bortsælge eller bortforpagte, hvorom Lysthavende behageligen kunne henvende sig enten til Justitsraad og Borgmester Birch i Slagelse, Justitsraad Schram i Kjøbenhavn paa Nørregade No. 25, eller til Eieren paa Stedet. Skulde intet antageligt Bud erholdes inden kort Tid, vil Eieren lade afholde Auction over Eiendommen.
Odense Adresse-Contoirs Efterretninger, 1831-06-15
Bekjendtgjørelse. Min eiende og iboende privilegerede Gjæstgivergaard, beliggende paa Weile Byes Torv, hvis Bygninger ere særdeles gode og vel vedligeholdte, og dens Søgning og Næring almindelig bekjendt, agter jeg, tilligemed mine fortrinlige gode Jordeiendomme, underhaanden at bortsælge til Aftrædelse næstkommende Efteraar. Skulde disse Eiendomme ikke blive solgte paa denne Maade og saadant betimelig vorde bekjendtgjort, blive samme stillede til een eneste offentlig Auction, som holdes i selve Gaarden Torsdagen den 30 Juni førstkommende, om Formiddagen Kl. 10, hvortil Liebhaverne herved indbydes, og tjener til sammes behagelige Efterretning, at iblandt Konditionerne bliver denne, at den halve Kjøbesum i visse Aar deri kan blive indestaaende. Weile den 15 Mai 1831. A. J. sal. Worch.
Odense Adresse-Contoirs Efterretninger, 1831-06-15
Efter Skifterettens Foranstaltning bliver det afgangne Madame Ammentorps Stervboe tilhørende Huus No. 211 Litr. i Staalstrædet, stillet til Bortsalg ved offentlig Auction, som afholdes: første Gang Tirsdagen den 14 Juni Hver Dags Formiddag anden - den 21 - tredie - Kl. 11. den 28 - af hvilke de tvende første afholdes paa Byens Raadstue, men den sidste i selve Huset; dette bestaaer af et Hjørne=Forhuus, 4 Fag, 1 Etage, Muur- og Bindingsværk, med en liden Gaardsplads, hvorfra er Udgang til Graabrødre Muurstræde. Odense den 3 Juni 1831. Reimuth.
Odense Adresse-Contoirs Efterretninger, 1831-06-15
Efter Vedkommendes Reqvisition bliver den Kammerraad Opitius tilhørende Gaard No. 42 paa denne Byes Overgade. saaledes som samme til de 3 første Auctioner er beskrevet, stillet til en 5te og sidste Auction, som afholdes i selve Gaarden Tirsdagen den 21 Juni førstkommende, Formiddag Kl. 10; hvilket herved til Lysthavendes Efterretning bekjendtgjøres. Odense den 13 Juni 1831. Reimuth.
Odense Adresse-Contoirs Efterretninger, 1831-06-15
Jfølge Forlig og passeret Udlæg bliver Juulskovsteder ved Broholm i Brylle Sogn, som senest har været beboet af Skræder Henrick Mathiassen, stillet til offentlig Auction: 1ste Gang Torsdagen den 30 Juni, 2den - Torsdagen den 14 Juli, og 3die - Fredagen den 29 Julii næstkommende. De 2 første paa Odense Herreds Tingsted og den sidste i Steder selv, om Formiddagen Kl. 10. Stedet, der er ansat til Hartkorn Ager og Eng 6 Skpr. 2 Fdkr. 1 Alb. og Skovskyld 2 Fdkr., har et Tilliggende af 4 Jordlodder med henimod 30 Tdr. Sædeland og kan strax tiltrædes. Hvilket herved, overeensstemmende med Pl. 22 April 1817, bekjendtgjøres. Odense Herredskontoir den 11 Juni 1831. C. A. Falbe.
Odense Adresse-Contoirs Efterretninger, 1831-06-15
Jfølge vedkommende Dom og Udlægshavers Reqvisition afholdes Torsdagene den 7 og 21 Juli samt 4 August dette Aar, Formiddag Kl. 10, offentlig Auction over efterskrevne, Proprietair Haugsted paa Søebo tilhørende, i Winding Herred, Svendborg Amt beliggende Eiendomme, nemlig: Grønne Mølle med Tilliggende, af Hartkorn Ager og Eng 5 Tdr. 7 Skpr. 3 Fdkr. og Mølleskyld 2 Tdr., i Skjellerup Sogn Et til Hans Knudsen Tømmermand bortfæstet Huus, paa Refsvindinge Byes Mark, af Hartkorn Ager og Eng 3 Skpr. c) Et til Peder Rasmussen bortfæstet Huus sammesteds, der staaer for 5 Skpr. Hartkorn, og d) Et til Andreas Severinsen bortfæstet Huus, paa Refs vindinge Mark, af Hartkorn Ager og Eng 3 Skpr. De 2de første Auctioner afholdes paa Windinge Herreds Tingsted i Nyborg, men 3die Auction over samtlige Eiendomme, afholdes derimod i Grønne Mølle. Konditionerne for Salget kunne fra den 20 dennes erfares paa Windinge Herredskontoir i Nyborg og hos Prokurator Storch i Odense. Hvilket herved bekjendtgjøres, i Overeensstemmelse med Plakaten af 22 April 1817, til samtlige Vedkommendes Underretning. Windinge Herredskontoir i Nyborg den 9 Juni 1831. G. H. Moltke.
Odense Adresse-Contoirs Efterretninger, 1831-06-15
Efter hvad der under Skiftet efter afgangne Pastor Svendsen og Hustrue af Fiellerup er vedtagen, stilles den deres Stervboe tilhørende og i Fiellerup Bye, Fieldsted Sogn og Wends Herred beliggende Gaard, hvis fortrinlige og veldyrkede Jorder, der indeholde et Areal af circa 46 Tdr. Land, staae for Hartkorn Ager og Eng 2 Tdr. 3 Skpr. 1 Fdkr. 2 1/3 1/2 Alb., til absolut Bortsælgelse ved 3 offentlige Auctioner, hvoraf de 2 første afholdes paa Undertegnedes Kontoir, Løverdagen den 18 og 25 Junii, og den 3die og sidste Auction i Gaarden, som skal sælges: Løverdagen den 2 Juli førstkommende, hver af de nævnte Dage om Formiddagen Kl. 10. Bygningerne ere nye og beqvemmelig indrettede til Beboelse for en Familie uden for Bondestanden. Eiendommen kan strax tiltrædes, og Afgrøden af den i Jorderne nedlagte Sæd følger i Kjøbet. Dette bekjendtgjøres herved til Lysthavendes Efterretning. Naar den 3die Auction den 2 Juli er afholdt, bliver en Skiftesamling i Boet samme Dag foretagen, for at tage Bestemmelse, som det forventende Bud paa Eiendommen kan antages, samt om flere Gienstande, Boet vedkommende. Til denne Samling indkaldes Arvingerne i Boet herved at møde. Wends Herredskontoir i Middelfart den 14 Mai 1831. Stabell. Samtlige Arvinger og andre Vedkommende indkaldes herved til at møde ved Skiftets Foretagelse efter afdøde Hans Frandsen og ligeledes afdøde Kone, B. Frandsen, fød Selchou, Mandagen den 27 Juni, om Eftermiddagen Kl. 2 1/2, herpaa Byens Raadstue, da Skiftet til den Tid ventes optaget til Slutning. Svendborg den 27 Mai 1831. Nellemann.
Odense Adresse-Contoirs Efterretninger, 1831-06-15
Kreditorerne i Stervboet efter den her i Byen afdøde Skomagermester Swartz indkaldes herved med 12 Ugers Varsel, til at møde og anmelde deres Fordringer for Undertegnede. En Skiftesamling foretages i Boet Mandagen den 29 August, om Eftermiddagen Kl. 2 1/2, her paa Byens Raadstue. Svendborg den 27 Mai 1831. Nellemann.
Odense Adresse-Contoirs Efterretninger, 1831-06-16
Ne 92. 60 Aargang. boen Fyens Stifts Kongelig allene privilegerede. Adresse-Avis og Avertissementstidende. Forsendes med Brevposten, overalt i de danske Stater. af Søren Hempel, Kancellieraad.
Odense Adresse-Contoirs Efterretninger, 1831-06-16
Redigeres, trykkes og udgives i Odense. Torsdagen, 16 Juni 1831.
Odense Adresse-Contoirs Efterretninger, 1831-06-16
Jndhold. Fædrelandet. Lovgivning. Nyborg. Middelfart.
Odense Adresse-Contoirs Efterretninger, 1831-06-16
Fædrelandet. Lovgivning. 11 Juni 1831. Kancellie=Plakat, hvorved det paalægges vedkommende Øvrigheder at lade forfatte en Optegnelse saavel over alle Baade, der ligge ved Strandkanten i deres Distrikter, som over Baadenes Eiere, samt vaage over, ikke allene at disse ikke selv misbruge deres Baade til Kommunication med de fra Østersøen ankomne Skibe, men endog ingen Anden dertil afbenytte dem; ligesom det og skal være forbudet at siske i Mørke om Natten, med mindre dertil haves Øvrighedens Tilladelse.
Odense Adresse-Contoirs Efterretninger, 1831-06-16
Endvidere meddeler Kollegialtidenden følgende Anviisning til Forebyggelse af Smitte ved indtræffende Cholera=Epidemie: Erfaring har lært, at en ordentlig Levemaade sikkrest forebygger Anlægget til at blive smittet, især under den befrygtede Cholera-Epidemie, der fornemmelig synes at angribe saadanne Personer, som enten ikke kunne eller ikke ville følge de almindelige diætetiske Forskrifter. Man er saaledes i Stand til foren Deel at svække Smittens Jndvirkning ved: 1) at undgaae Opholdet i indsluttet, fordærvet og fugtig Luft. Denne maa derfor flittigt renses og fornyes ved daglig at aabne Vinduerne og fjerne Alt, som fylder Luften med skadelige Uddunstninger. Hvis Sygdommen hersker i Nærheden, kan Luften desuden renses ved salpetersure og Chlor=Røgninger, saaledes som senere bliver omtalt. - 2) At vogte sig for Forkjølelse, deels ved ikke at udsætte sig for pludselig Vexel af Varme og Kulde, deels ved en passende Klædedragt; i Særdeleshed gavnligt er et varmt Vælte om Maven og uldne Klæder nærmest Kroppen, hvorved mild Hududdunstning befordres. J denne Henseende kunne ogsaa lunkne eller russiske Dampbade med Forsigtighed bruges. - 3) Reenlighed, saavel i Linned og Lagener, som ved Badning og Vadskning af Legemet; dog at ved kolde Bades Brug i fri Luft anvendes særdeles Forsigtighed, ligesom ved de varme Bade. - 4) Daglig Bevægelse i fri Luft. - 5) Afholdenhed fra uafbrudt, Sjælsanstrængelse, nedtrykkende Sindslidelser, især Ængstelse og Frygt, Nattevaagen og Alt, hvad der forresten svækker Legemet. 6) Maadehold i Spise og Drikke. Saavel Mangel paa disse, som en alt for stor Mængde og slet Beskaffenhed har i denne Henseende en skadelig Jndflydelse. Man maa desaarsag afholde sig fra den uforsigtige Nydelse af alle sværtfordøielige, sure, fede, opblæsende Fødemidler, saasom raae, især umodne Frugter og Haugeurter, Kaal, Roer, Ærter, det Fede af Flesk meget fede Fisk o. s. v. Gavnligt er det at tilberede Maden med en passende Tilsætning af de almindelige Kryderier. Af Drikkevare maae især undgaaes slet gjæret eller suurt Øl, suur Melk og en overvættes Nydelse af Brændeviin, hvilken især befordrer Anlægget for Smitteen. Derimod vil en ringe Qvantitet af denne Drik, tilberedet med krydrede og bittre Substantser, ikke skade de dertil Vante, ligesaalidet som en maadelig Nydelse af god Viin.
Odense Adresse-Contoirs Efterretninger, 1831-06-16
(Slutningen følger.)